Document ID: /roh_data/filtered/fineweb-2-filterrobots_roh.jsonl.gz/56327

Cumissiun federala dal parc naziunal cun novs chaus
- Actualisà Venderdi, 4.12.2015, 8:26
Il nov president da la cumissiun federala dal parc naziunal sa numna Franz-Sepp Stulz. Il Cussegl federal ha elegì Stulz ch’èra fin qua vicepresident sco successur da Robert Giacometti.
A partir dal 2016 survegn la cumissiun federala dal parc naziunal anc quatter ulteriurs novs commembers. Sco represchentant dal chantun è vegnì elegì Armon Vital da Sent. Nova represchentanta da las vischnancas dal parc daventa Jnes Barblan da S-chanf.
Ulteriur èn vegnids elegids dus represchentants da Pro Natura en il cussegl da fundaziun.
Il giurist da 64 onns, Franz-Sepp Stulz, da Tafers en il chantun Friburg è stà engaschà enfin la pensiun tar l’Uffizi federal d’ambient, durant blers onns sco manader da la partiziun natira e cuntrada. Dapi il 2008 è Stulz commember da la cumissiun federala dal parc naziunal. Il 2012 è el vegnì onurà per sia ovra da vita cun il premi d’ambient da la fundaziun svizra d’ambient.
RR novitads 10.00